AlmaznayaGroza/cyrillic-language-classification huggingface dataset:
Кам

Кам - Россиысь но Европаысь бадӟым шур: бызе Удмуртилэн, Пермь шаерлэн, Киров улослэн но Татарилэн музъем вылтӥзы. Усе Волгае (Куйбышев водохранилищелэн Кам сюмаз). Кузьдалаезъя со Европаысь шуръёс пӧлын 7-тӥ интыын луэ. Кам - Удмуртиысь тужгес но бадӟымез шур. Удмурт шаерлэн кунгожъёсаз со 215 иськем кузя бызе. Со пӧлысь 35 км шурлэн кутсконэзлы усе, кылемез 180 км - Камлэн шор люкетаз. == Кузьдалаез == Россилэн кун ву реестрезъя Камлэн официальной кузьдалаез туннэ 1 805 иськем. Азьло, водохранилищеос лэсьтӥськытозь, шурлэн кузьдалаез 2030 иськем вал. Нош Волгаез Каме усись шурен лыдъясалзы ке, соку кузьдалаез ог 3800 иськем луысал. === Камлэн йылыз === Шурлэн йылыз Удмуртилэн уйпалаз, Вылӥ Кам вырйылын кылле. Кам потэ ньыль ошмесысь, кудӥз интыяськемын Кез ёросысь Кулига черкогуртлэн пумаз. Собере со бызе уйшор но шунды пуксён пала Кез но Балезино ёросъёслэн уйпал музъемтӥзы. Удмуртиысь кошкыса, Кам Киров улослэн уйпал-шундыӝужан палтӥз бызе. Верхнекамской ёросын шур Пермь шаер пала кожа. Пермь шаерлэн Коми-Пермяк округаз Кам бызе шунды пуксён палась шунды ӝужан пала. Чердынь ёросын, Пильва шурен огазеяськыса, Кам лымшор палагес бызьыны кутске. Оглом, шурлэн кутсконэз читыр-котыр луэ, тудвозьёсаз ӧртыос вань. === Шор Кам === Вишераен валчеяськыса, Кам трос вуо шур луэ. Пермьысен Чайковск кар дорозь со бызе лымшор но шунды пуксён пала. Чайковскысь потэмез бере Кам, паськыт шурлы пӧрмыса, Удмуртие берытске. Удмурт шаерын со, лымшор пала ӧръяськыса, бызе Вотка, Завьял, Сарапул, Камбарка но Каракулино ёросъёслэн музъемъёстӥзы. === Камлэн уллапалыз === Тӧдьы Камен огазе кариськыса, Кам Татарстанэ пыре. Отӥ со бызе 15 иськемозь паськыт нёжал кузя, шунды пуксён пала. Камлэн ӧрыз отын - 450-1200 метр пасьта, рукавъёслы ӵем вайяське. Татарстанысь Мамадыш ёросын, Нижнекамск карлэсь шунды пуксён палан Каме усе солэн тужгес но бадӟым бурпал притокез - Ватка шур. == Ченгешон: Кам яке Волга == Кам луэ Волгалэн ваез (притокез) шуыса, зэмос факт сярысь кадь котькытын гожъямын. Со куспын та малпан наукалы ляб тупа. Камен Волгаен огазеяськыкузы, тросэзъя гидрографи тодметъёсъя ӵапак Кам луэ валтӥсез шур, нош Волгаез Камлэн тужгес но бадӟым ваеныз лыдъяно. Зэм ик, Камлэн но Волгалэн валчеяськон интыязы Камлэн ву быдтонэз - 4300 м³/с, нош Волгалэн - 3100 м³/с. Волгалэн но Камлэн огазеяськонзы дорозь Кам ӧрлэн кузьдалаез луэ 2030 км, Волгалэн кузьдалаез 1390 км гинэ. Камлэн йылызлэн ӝуждалаез - зарезьлэсь 335 метрлы вылӥын, нош Волгалэн йылызлэн ӝуждалаез - 228 метрлы гинэ. Волгалэн бассейнэзлэн шорлыдо но абсолютной ӝуждалаосыз Кам бассейнлэсь лапеггес, угось Камлэн бассейназ Урал гурезьёс интыяськемын. Огазеяськымтэ шуръёслэсь ву люкаськон площадьёссэс ӵошатоно ке, соку гинэ Волга Камлэсь бадӟымгес луоз (658,9 сюрс км² но 536,9 сюрс км²). Со вие ик таӵе бадӟым площадьысь Волга 66,5 сюрс шурез гинэ огазе каре, нош Кам - 73,7 сюрссэ.

Source: original
Эдельманн, Самули

Самули Эдельманн (финн Samuli Casimir Edelmann) - финн актёр но кырӟась. Финляндиын тодмо луэ усто актёр луэменыз но туж ӝог вузаськись пластинкаосыныз. Крезьгурен 90-тӥ аръёсысен вырыны кутскиз. Жанрезъя учконо ке, со поп крезьгур. Но финнъёслэн валаназы, поп - со каньыл но чебер крезьгур, кудаз Post Rock, Trip Hop но New Age шӧм вань. 2009-тӥ арын С. Эдельманн но Jippu (Йиппу) «Jos sä tahdot niin» кырӟан гожтӥзы, кудӥз 2010-тӥ арын хитлы пӧрмиз.

Source: original
Пичи кар

«Пичи кар» - Турциын поттэм драма жанръем кино. Режиссёр: Нури Бильге Джейлан == Шудо == Джихат Бютюн Эмин Джейлан Фатма Джейлан Музаффер Оздемир Хавва Саглам Эмин Топрак. == Ма сярысь == Пичи карысь одӥг турецкой семьялэн историез. Киноын возьматэм учыръёс быгатысалзы одӥг нунал куспын но ортчыны, но кино кутскыку ӵукна, куке пиналъёс дышетскыны мыно, - педлон лымыё но шундыё тол, нош кинолэн пумаз - ӝытазе, бер гужем: семья бусы дурын тылскем дорын люкаськемын. Кино - сьӧд но тӧдьы буёло. Эстетикаезъя кино матын луэ Антониолэн, Бергманлэн но Тарковскийлэн киноосызлы. Та кинолы вылӥ дунъет сётемын Берлинысь, Анжеысь, Стамбулысь но Токиоысь кинофестивальёсын.

Source: original
Мустаев, Александр Гаевич

Александр Гаевич Мустаев (вордӥськиз 15 июне 1954-тӥ арын Ижкарын) - актёр, УАССР-ысь дано артист (1982), УАССР-ысь калык артист (1990), Российской Федерациысь дано артист (1996), Удмурт Республикаысь мунё кун театрлэн директорез. == Улон сюресэз == Удмурт Республикаысь мунё кун театрын Александр Гаевич школаез йылпумъямез бере ик 1971-тӥ арысен ужаны кутскиз. 1972-тӥ арын егит муртэз Ленинградысь Театръя, Крезьгуръя но Кинематографияя кун институтэ дышетскыны ысто. Йылпумьяса та дышетсконниез, берен Удмуртие лыктэ. А. Г. Мустаев Мунё театрлэн репертуараз 80 пала рольёсын шудыны кутске. Быгатонлыкъёссэ тросэз критикъёс но кивалтӥсьёс пусъё. Соин ик толло студентлы кышкатэк валтӥсь рольёсты шудыны луонлык сёто. Соос пӧлын - Югдытӥсь «Божественная комедия» спектакльын, Пугало «Аистенок и Пугало» спектакльын, Папа Карло «Буратино» спектакльын, Герберт «Опять они поют» спектакльын, Пер Гюнт «Пер Гюнт» спектакльын. Берпуметӥ рольёсыз - Кылбурчи «Поэт, или разговор с собственным чертом» спектакльын, Ягужинский «Шут Балакирево» спектакльын, Поприщин «Записки сумасшедшего» моноспектакльын, Андрей «Старомодных чудесах» спектакльын. Александр Гаевич мур но яркыт котькуд персонажлэсь сямзэ но образзэ возьматыны быгатэ. Поприщин ролез шудэмез Удмурт Республикаысь театрлэн улоназ бадӟым событиен пусъемын вал. Шудэм рольёсыз понна А. Г. Мустаев пӧртэм фестивальёсын дипломъёсын пусъемын: IX-тӥ Уралысь но Приволжьеысь мунё театръёслэн фестивальзы г. (Пермь, 2003 ар); I-тӥ «Соломенный жаворонок» фестиваль (Челябинск, 2006 ар); «Театральная весна Удмуртии» (Ижкар, 2006 ар). Лауреат диплом сётэмын Ужгород, Челябинск, Рязань но мукет городъёсын радъяськись фестивальёсы пыриськемез понна. Александр Гаевич - аспӧртэмлыко куараен адями, кудӥз аслэсьтыз Инкуазен сётэм быгатонлыкъёссэ учкисьлы кузьма, озьы ик дышетэ егит актёръёслэсь но студентъёслэсь, юрттэ талантсэс кыре поттыны но солы азинскон сётыны. Удмуртиысь культурая училищеын но Удмурт кун университетын кыл техникая лекциос лыдӟе.

Source: original
Европа

Европаысь кунъёс: Австрия Азербайджан¹ Албания Андорра Белоруссия Бельгия Болгария Босния но Герцеговина Ватикан Великобритания Венгрия Германия Греция Грузия¹ Дания Ирландия Исландия Испания Италия Казахстан¹ Латвия Литва Лихтенштейн Люксембург Македония Мальта Молдавия Монако Нидерланд Норвегия Польша Португалия Россия¹ Румыния Сан-Марино Сербия Словакия Словения Турция¹ Украина Финляндия Франция Хорватия Черногория Чехия Швейцария Швеция Эстония ¹ Оглюкетэз Азиын кылле.

Source: original
Кантиум

Кантиум ( лат. Canthium ) - Rubiaceae семьяысь Азилэн куак яке куаро писпу. == Видъёс == Canthium ciliatum Canthium coromandelicum Canthium dicoccum Canthium ficiforme Canthium gilfillanii Canthium inerme Canthium kilifiensis Canthium montanum Canthium mundianum Canthium pauciflorum Canthium pergracilis Canthium robynsianum Canthium rondoense Canthium shabanii Canthium siebenlistii Canthium spinosum Canthium suberosum Canthium suborbiculare Canthium vollensenii

Source: original
Глухова, Галина Анатольевна

Галина Анатольевна Глухова - фольклорез но литератураез эскерись удмурт учёной, филологи наукаосъя кандидат, УдГУ-ысь Удмурт кылосбуръя, финно-угроведения но журналистикая институтлэн директорезлэн воштӥсез. == Библиографиез == Владыкина Т. Г., Глухова Г. А. Ар-год-берган: обряды и праздники удмуртского календаря. Монография. Учреждение Российской акад. наук, Удмуртский ин-т истории, языка и литературы Уральского отд-ния РАН, ФГБОУ ВПО "Удмуртский гос. ун-т". Ижевск, 2011. Сер. Т. 1 Удмуртская обрядовая азбука. Владыкина Т. Г., Глухова Г. А. Локальные фольклорные архивы и учебный процесс. In: Известия Уральского федерального университета. Серия 2. Гуманитарные науки. 2014. No2 (127), С. 92-99. Владыкина Т. Г., Глухова Г. А. Этнокультурный контекст представлений удмуртов о времени. In: Традиционная культура. 2013. No 1 (49). С. 110-117. Владыкина Т. Г., Глухова Г. А. Инву-мумы - повелительница небесной влаги в традиционной системе мировидения удмуртов. In: Вестник Удмуртского университета. 2011. No 5-4. С. 114-119. Vladykina T., Glukhova G. Rites Associated With Conjuring Rain In The Udmurt Calendar Cycle. Folklore: Electronic Journal of Folklore. 2011. 48, pp. 153-162. Владыкина Т. Г., Глухова Г. А. Дни недели в системе представлений удмуртов о времени. Ежегодник финно-угорских исследований. 2011. No 3. С. 38-54. == Чӧлсконъёс == «Воршуд» интернет-энциклопедиысь бам УдГУ-лэн сайтысьтыз бам (ӟуч)

Source: original
Удмурт Элькун Кивалтэт

Удмурт Элькун Кивалтэт (яке Удмурт Республикаысь Правительство) - Удмуртилэн быдэсъясь тӧрлыкезлэн вылӥ ёзэтэз луэ. Соин кивалтэ Элькунлэн Вылӥ Кивалтӥсез. Кивалтэтлэн ялан ужась ёзэтэз - Президиум. Солэсь ужзэ радъя премьер-министр - Кивалтэтлэн Тӧроез. 2000-тӥ арозь Кивалтэт Удмурт Элькунысь Кун Кенеш улсын вал. Кивалтэтлэн пушсӧзнэтэз, ужоскетэз но ужан радлыкез Удмуртиысь Конституциен но «О Правительстве Удмуртской Республики» Катэн тупатэмын. Кивалтэтлэн ужан дырыз Элькунысь Вылӥ Кивалтӥсьлэн висъям ужоскет дырызъя тупатӥське. Выльзэ Элькун Кивалтӥсез быръем бере, Кивалтэт ужоскетэзлэсь палэнтӥське но выль Кивалтэт радъяськытозь ачиз ик ужзэ быдэсъя == Историез == Вотка автономи улос кылдэм дырысен но 1935 арозь Удмурт Элькунлэн вылӥ быдэсъясь ёзэтэныз совето ужасьёслэн но крестьян калыклэн Исполнительной комитетсы (Удмурт облисполком) лыдъяськиз. Удмурт АССР кылдэм бере, кӧня ке нунал ортчыса, УАССР-ысь ЦИК-лэн нырысетӥ сессияз 1935 арын 12 толшоре кылдытэмын вал Калык комиссаръёслэн Советсы (Совет Народных комиссаров УАССР) - элькунысь нырысетӥез кивалтэт. 1935-1937-тӥ аръёсы Калык комиссаръёслэн Советсы УАССР-ысь ЦИК но РСФСР-ысь Калык комиссаръёслэн Советсы улсын вал. 1937 ар бере УАССР-ысь Вылӥ Совет но солэн президиумез улсын кариськиз. 1946 арын 26 южтолэзе Калык комиссаръёслэн Советсы УАССР-ысь Министръёслэн Советсы шуыса нимамын вал. 1991 арын Удмурт Элькунысь Министръёслэн Советсы каремын. Удмуртиысь Конституци кутэм бере 1991 арын, Министръёслэн Советсы интые, Удмурт Элькунысь Кивалтэт луиз. == Кылдытон радлыкез == Кивалтэтлэсь составзэ но Тӧрозэ, Удмуртилэн Кивалтӥсезлэн ӵектэмезъя, Кун Кенеш быръе. Премьер-министрлэсь, солэн воштӥсезлэсь но коньдэтъя министрлэсь кандидатураоссэс Элькун Кивалтӥсь кык арнялэсь азьпал Кун Кенешлы эскерыны сётэ. Кивалтэтлэсь мукетъёссэ ёзчиоссэ Элькун Кивалтӥсь, премьер-министр ӵектэмъя, ачиз тупатэ. 2014 арын министръёслэсь кабинетсэс радъян нырысьсэ шара ортчиз. Мылкыд карисьёс «Открытое правительство Удмуртской Республики» Интернет-портал пыр асьсэ куронзэс ӵектыса, интернет-голосование пыриськизы. == Кивалтэт ёзчиос == Удмуртиысь алиез - Семёновлэн Кивалтэтэз - кылдытэмын вал 2017 арлэн пумаз. Солэсь азьпал, Савельевлэн кылдытэм Кивалтэтысьтыз куинез гинэ министръёс интыязы кельтэмын вал: коньдэтъя, чеберлыкъя но Йоскалык политикая.. == Удмуртиысь премьер-министръёс == Миронов, Николай (1990-1993) Волков,Александр Александрович (1993-1995) Вершинин, Павел Николаевич (1995-1999) Ганза, Николай Алексеевич (1999-2000) Питкевич, Юрий Степанович (2000-2014) Савельев, Виктор Алексеевич (и. о. 1 южтолэзьысен - 10 коньывуонозь 2014 ар; 10 коньывуонысен 2014 - 6 оштолэзёзь 2017 ар; врио 6 оштолэзьысен - 31 пӧсьтолэзёзь 2017 ар) Бречалов, Александр Владимирович (и. о. 31 пӧсьтолэзьысен - 17 гудырикошконозь 2017 ар) Семёнов, Ярослав Владимирович (и. о. 17 пӧсьтолэзьысен - 26 куарусёнозь 2017 ар; 26 куарусёнысен 2017 ар).

Source: original
Бипиннула

Бипиннула (лат. Bipinnula) - Орхидной будосъёс (Orchidaceae) семьяысь Америкалэн сяськаё будос. Дуннеын тодмо ог 10 пӧртэм. == Видъёс == Bipinnula biplumata (L.f.) Rchb.f., Xenia Orchid. 3: 62 (1883). Bipinnula canisii Dutra ex Pabst, Arq. Bot. Estado São Paulo, n.s., f.m., 3: 109 (1955). Bipinnula ctenopetala Schltr., Repert. Spec. Nov. Regni Veg. Beih. 35: 24 (1925). Bipinnula fimbriata (Poepp.) I.M.Johnst., Contr. Gray Herb., n.s., 85: 28 (1929). Bipinnula gibertii Rchb.f., Linnaea 41: 51 (1876). Bipinnula montana Arechav., Anales Mus. Nac. Montevideo 2: 282 (1899). Bipinnula plumosa Lindl., Quart. J. Roy. Inst. Gr. Brit., n.s., 1: 51 (1827). Bipinnula polysyka Kraenzl., Bot. Jahrb. Syst. 9: 317 (1887). Bipinnula taltalensis I.M.Johnst., Contr. Gray Herb., n.s., 75: 27 (1929). Bipinnula volkmannii Kraenzl., Orchid. Gen. Sp. 2: 22 (1903).

Source: original
Нуук

Нуук, Нук (гренл. Nuuk) яке Готхоб (дани Godthåb) - Дания королевствое пырись Гренландия автономи провинцилэн шоркарез, Сермерсоок (гренл. Kommuneqarfik Sermersooq) коммуналэн центрез. Интыяськемын Гренландилэн лымшор-ӝытшорпал ярдураз, Godthåbsfjorden фьорд дурын, Уйпал полярной круглэсь 240 иськемын. 2015-тӥ арын 1-тӥ январьлы даннойёсъя карын 16 992 адями улӥз. 1979-тӥ арлэсь азьло городэз датчан сямен Готхоб шуыса нимало вал. == Чӧлсконъёс == Нуук коммуналэн сайтэз

Source: original
Иворъёс:2008-11-14

== Татарстанысь президент Минтимер Шаймиев республикаысь Кун кенешлы аслаз арлы быдэ потӥсь ыстоназ саклык висъяз интернет удысысь ужпумъёслы но. Верамын вал интернет-ресурсъёслэн калыклэсь малпанъёссэ но сётэм дунъетъёссэ кулэ пала воштонын рользы сярысь, Татарстанысь кивалтӥсьёслэн таӵе ресурсъёсты кылдытыны но соослы юрттыны дась луэмзы сярысь. Собере президент ӧтиз Татарстанысь интернетэз но уката ик солэсь бигер кылын дасяно люкетсэ азинтон бордын золгес ужаны: со, пе, юрттоз бигер шаерлэсь но мукет интыосаз улӥсь бигеръёслэсь кусыпъёссэс юнматыны но. Пусйытэк кельтоно ӧвӧл бигер президентлэсь Татарстанлэн дуннеысь интернетын басьтоно интыез сярысь сюлмаськемзэ. Котьма шу, но Шаймиевлэн верамез возьматэ, бускель республикаысь кивалтӥсьёс интернетлэн быгатонлыкъёссэ но туала улонын бадӟым рользэ шӧдо но трос ласянь валало шуыса. Оскиськом: куке Удмуртиын но озьы ик луоз. == Чӧлсконъёс == Шаймиевлэн Кун кенешлы ыстонэз (быдэс текстэз, ӟуч кылын)

Source: original
Вылегжанин, Максим Михайлович

Максим Михайлович Вылегжанин (вордӥськиз 18-тӥ коньывуонэ 1982 арын Удмурт шаерысь Шаркан черкогуртын) - куас вылын вортылонъя спротсмен, дано спортъя мастер, куинь полъем дуннелэн азвесь чемпионэз. == Вормонъёсыз == Куинь полъем дуннэлэн азвесь чемпионэз: 50 км масс-старт видъя 2009 арын, 30 км дуатлон видъя но 50 км масс-старт видъя 2011 арын. Куинь полъем Россиялэн чемпионэз: 30 км дуатлон видъя 2007 арын, 50 км масс-старт видъя 2007 арын, 50 км масс-старт видъя 2008 арын. Кык полъем дуннелэн кубок этапъёсаз вормӥсьез: 30 км масс-старт видъя 2010-тӥ/2011-тӥ аръёсын но 15 км масс-старт видъя «Тур де ски» этапын 2012-тӥ/2013-тӥ аръёсын. Ванкуверын ортчем Олимпи шудонъёсы пыриськиз. Тужгес но умой результатэз 8-тӥ инты.

Source: original
Быгы

Быгы - Удмуртиысь Шаркан ёросысь гурт, Быгы гурт поселенилэн центрез. Кылдэмын 1588-тӥ арын. Гурт интыяське ёрос центрлэсь 11 иськемын но Вотка карлэсь 23 иськемын. Быгыысен удмурт шоркарозь 50 км. Гурт пыртӥ Быгы шур бызе. 2014-тӥ арын гурт Финн-угор дуннелэн культурая нырысетӥ шоркарез луиз. Со тырысен гуртын арлы быдэ ортчылэ финн-угор сиён-юонъя «Быг-Быг» калыккуспо фестиваль. == Инфраструктураез == Гуртын ужа Удмурт культурая «Быгы» национальной центр. Озьы ик Быгыын вань нылпи сад но шоръёзо школа.

Source: original
11 тулыспал

11 тулыспал - арлэн 42-тӥ нуналыз григорианской календарья. Выль арозь 323 нунал кыле (324 нунал високосной аръёсын). Али дыре юлиан календарьлэн 29-тӥ толшорезлы огкадь луэ. == Праздникъёс == Висись адямилэн дунне нуналыз == Луэм учыръёс == 1654 - Риме кошкыны шуыса, швед королева Кристина престоллэсь куштӥськиз. 1727 - Англи-испан ож: Гибралтарлы осада кутскемын. 1889 - Япониын Мэйдзи конституция улонэ пыӵатэмын. 1927 - Вотка карын фабрично-заводской дышетскон школа усьтӥськиз. 1928 - Санкт-Морицын усьтӥськизы II тол Олимпи шудонъёс. Шудонъёсыз усьтӥз Эдмунд Шультес. 1929 - римской юан решить каремын Ватикан нимаз кунэз кылдытэмен. 1963 - The Beatles гожтӥзы ас нырысетӥ альбомзэ Please Please Me. 1970 - орбитае поттэмын нырысетӥез япон искусственной спутник «Осуми». 1979 - Иранысь революция дыръя Пехлеви династия сэрпалтэмын. 1980 - Владимир Меньшовлэн «Москва слезам не верит» фильмезлэн премьераез. 1981 - армилэн генералэз Войцех Витольд Ярузельский луиз Поляк Калык Республикаысь Министръёслэн Советсылэн тӧроез. 1990 - пытсэтын трос аръем пукон бере эрике потӥз апартеидэн нюръяськись Нельсон Мандела. 1994 - Пичи Пурга ёросын кылдытэмын интыын аскивалтонлэн ёзэсъёсыз - Пичи Пурга ёросысь Депутатъёслэн кенешсы, Пичи Пурга ёрослэн Администрациез но ёросысь 15 сельсоветъёслэн администрациоссы: Аксакшур, Баграш-Бигра, Эдэйгурт, Брангурт, Иваново-Самарск, Ильинск, Кечол, Пичи Пурга, Улын Юри, Норъя, Посьтол, Пугачёво, Вуж Мӧнья, Уром, Яган. 2011 - Египетысь революция: Египетлэн президентэз Хосни Мубарак отставкае кошкиз, военнойёслы власть сётыса. 2016 - гравитаци тулкымъёсыз шараян сярысь ялэмын, кудъёсыз Эйнштейнэн 100 ар талэсь азьло гожъямын вал. == Вордскизы == 1847 - Томас Эдисон, Америкаысь изобретатель. 1864 - Иосиф Баласса, венгер лингвист, филолог но дышетӥсь. 1894 - Виталий Бианки, ӟуч совето писатель. 1902 - Любовь Орлова, совето актриса, СССР-ысь калык артист. 1917 - Сидни Шелдон, Америкаысь писатель но сценарист. 1926 - Лесли Нильсен, Америкаысь комедийной актёр. 1943 - Игорь Керсантинов, Удмуртиысь архитектор. 1969 - Дженнифер Энистон, Америкаысь актриса. == Кулӥзы == 1650 - Рене Декарт, Франциысь философ, математик, физик. 1829 - виемын Александр Грибоедов, ӟуч кылбурчи, драматург, дипломат. 1868 - Жан Бернар Леон Фуко, Франциысь физик но астроном. 1918 - Алексей Каледин, ӟуч ожйыр, генерал, Тӧдьы движениен кивалтӥсьёслэн огзы. 1948 - Сергей Эйзенштейн, совето кинорежиссёр, сценарист, кино теоретик. 2010 - Александр Маккуин, Англиысь дӥсь дизайнер. 2012 - Уитни Хьюстон, Америкаысь кырӟась, актриса, фотомодель. 2013 - Рем Вяхирев, «Газпромлэн» правлениезлэн тӧроез.

Source: original
Греция

Респу́блика Гре́ция (греч. Ελληνική Δημοκρατία) - Европаысь кун. Греция лымшор цивилизацилэн колыбельеныз лыдъяське. Асьме эралэсь азьло 3 сюрс ар пала вакытэ. д. Крит шормуӵын кылдӥз туж азинскем минойской цивилизация, кудӥзлэн культураез собере материке вӧлмиз. Со бере вуиз Крит-Микенской яке Эгейской цивилизацилэн вакытэз. Бӧрысь кылдӥзы грек кар-государствоос, озьы ик Уйпал Сьӧд зарезь котырысь вашкала колониос, Магна Греция но Пичи Азия. Культурной уровень азинскон быдэс средиземноморский регионэ вуиз, со шӧдӥськиз архитектураын, театрын, наукаын но философиын. Афиналэн но Спарталэн политиказы Персиез вормонын валтӥсь инты басьтӥз, нош бӧрысь асьсэос вормизы Фиваен, собере Македонской королевствоен. Берпуметӥез, Филипп II Македонскийлэн но солэн Александр Македонский пиезлэн кивалтэмзы улсын, огшоры кужым басьтӥз, кудӥныз со эллинистической вакытлэн кутсконэзлэн азьпалзэ ивортӥсь вал. Озьы ке но, Македониез римлянъёс асьме эралэсь азьло 146-тӥ арын быдтӥзы. д., нош Эллас Рим Республикалэсь зависимой луиз. Эллин но рим культураослэн азьланяз ог-огзылы влиянизы формализовать каремын Византийской империлэн культураяз. Со сюрс аръёс ӵоже бадӟым лулчеберетъя центр луыса кылиз, 1453-тӥ арын 29-тӥ толсуре Осман империлэн кияз усьытозь. Осман кивалтон вакытэ трос источникъёсъя, грекъёслэн геноцидсы вал Греция Осман империлэсь эрик басьтӥз 1830-тӥ арын, 1821-тӥ-1829-тӥ аръёсы йӧскалык мозмытон ож бере. Джон Каподистриас луиз нырысетӥ президентэз огшоры Грецилэн

Source: original
Атом

Атом (др.-греч. ἄτομος - «люконтэм») - веществолэн микроскопической быдӟалаен но туж пичи массаен пырыез (микро-пырыез), химической элементлэн тужгес но пичиез люкетэз, кудӥз аслыкъёссэ нуллӥсь луэ. Атом пӧрмемын нялтас электро зарядэн секыт мульылэсь но сое котыртӥсь пумит электро зарядэн капчи электронъёслэсь, кудъёсыз атомлы электрон кӧмзэ кылдыто. Атомлэн быдӟалаез солэн электрон кӧмызлэн быдӟалаеныз герӟаськемын но туж бадӟым, мульыезлэн быдӟалаеныз ӵошатоно ке. Атомлэн мульыез нялтас зарядо протонъёслэсь но зарядтэм нейтронъёслэсь кылдэмын. Протонъёсыз но нейтронъёсыз атом мульые огазея кужмо герӟаськон. Атомъёс радъясько мульыязы пырись протонъёслэн но нейтронъёслэн лыдзыя: протонъёслэн лыдзы Z луэ Менделеевлэн периодической таблицаысьтыз атомлэн порядковой номерез, но нейтронъёслэн лыдзы N возьматэ химической элементлэсь изотопсэ.

Source: original
Поварницын, Александр Васильевич

Александр Васильевич Поварницын - биатлонист. Вордӥськиз 12-тӥ оштолэзе 1994-тӥ арын Ижын. == Вормонъёсыз == Тулыспалэ 2015-тӥ арын Раубичыын дуннелэн егитъёс пӧлысь чемпионэз луиз пиосмурт эстафетаын. Отын ик бронза басьтӥз уёнэн гонкаын. IBU кубоклэн ӵошатсконъёсаз пыриськись вал 2015/2016 сезонын. === Дунне кубок === 7-тӥ тулыспалэ 2016-тӥ арын Россилэн биатлонъя люкам командаезлэн валтӥсь тренер Александр Касперович ивортӥз, Александр Поварницын 2015/2016 Дунне кубоклэн 8-тӥ этапаз пыриськоз Америкаысь Преск-Айл карын шуыса. 11-тӥ тулыспалэ 2016-тӥ арын Преск-Айлын Дунне кубок дырын аслаз дебютной гонкаяз Александр 28-тӥ интыез басьтӥз. Нунал улыса уёнэн гонка бере со ӝутскиз дасэтӥ интые. 13-тӥ тулыспалэ эстафетаен ӵошатсконэ пыриськиз; Россиысь Волковлэн, Поварницынлэн, Малышколэн но Цветковлэн командазы ньылетӥ луиз. == Чӧлсконъёс == СБР сайтысь профиль IBU сайтысь профиль

Source: original
18 куарусён

18 куарусён - арлэн 261-тӥ нуналыз (262-тӥ нунал високосной арын) григорианской календарья. Выль арозь 104 нунал кыле. Али дыре юлиан календарьлэн 5-тӥ куарусёнэзлы огкадь луэ. == Луэм учыръёс == 96 - Вашкала Римын вить умой императоръёслэн вакытсы кутске вылэм. 324 - Лициниез вормыса Рим империен кивалтӥсе потӥз Константин. 1793 - США-ысь Президент Ӝорӝ Вашингтон Капитолийлэн дӥнь вылаз нырысетӥ из понӥз. 1810 - Чилилэн независимостез ялэмын. 1812 - Наполеон Петровской дворецысь Кремле улыны выжем. 1851 - Г. Ӝ. Реймонд но Ӝ. Ӝонс кылдытӥллям The New York Times газетэз. 1852 - печатламын Лев Толстойлэн нырысетӥ повестез («Детство», 9-тӥ номеро «Современник» журналын). 1873 - дуннеысь кышкам биржаос инъяллям куать аръем экономической депрессиез. 1893 - Быдӟым Уйпал чугун сюресэз Миссисипиысен Чус океанозь лэсьтӥськон йылпумъямын. 1904 - Глазкарын Император Николай Александрович нимо 4 классъем пиосмурт прогимназия усьтэмын. 1906 - Выль Мултанын крестьян бугыръяськон ӝутскиз. 1918 - Владимир Азин 2-тӥ сводной стрелковой дивизиен кивалтӥсе пуктэмын. 1931 - Мукден инцидент луиз пролог Маньчжуриез япон оккупацилы. 1932 - Яр ёрослэн шорсюлмыз выжтэмын Укана черкогуртысь Яр станцие. 1934 - СССР Нациослэн Лигаязы пырем. 1938 - Ямал мукож вылын нуназе куазен валэктонтэм пеймытан эскериське вылэм. 1954 Ижысь 8-тӥ номеро машиностроительной лицей инъямын. Пермь улосын Кам ГЭС ужаны кутскем. 1961 - Африкаын авиакатастрофа вал, 16 адямиос быриллям, соос пӧлын вал ООН-лэн генсекез Хаммаршёльд. 1965 - Икэя - Сэки быжо кизили нырысьсэ эскериськем. 1981 - Франциын виыны пуктон дугдытэмын. 1998 - Домен нимъёсын но IP-адресъёсын кивалтонъя корпорациез кылдытон. 2017 - Удмуртилэн Тӧроезлэн А. В. Бречаловлэн инаугурациез. == Вордскизы == 1709 - Сэмюэл Джонсон, Англиысь критик, эссеист но кылбурчи. 1819 - Жан Бернар Леон Фуко, Франциысь физик. 1888 - Иосиф Наговицын, удмурт совето кун ужчи, удмурт кунлыклэн атаез, Удмурт облисполкомлэн тӧроез (1921 арысен 1925 арозь). 1905 - Грета Гарбо, Швециысь но Америкаысь киноактриса. 1923 - Надежда Кралина, Удмуртиысь фольклорист, берыктӥсь но литературовед. 1956 - Елена Титова, удмурт тодосчи, экономика наукаосъя кандидат. 1971 - Лэнс Армстронг, американ велогонщик. 1971 - Анна Нетребко, оперной кырӟась, Россиысь калык артистка. == Кулӥзы == 1783 - Леонард Эйлер, тодмо математик. 1896 - Арман Ипполит Луи Физо, Франциысь физик. 1911 - Пётр Столыпин, Россиысь премьер-министр (1906-1911). 1970 - Джими Хендрикс, Америкаысь гитараен шудӥсь, кырӟась но композитор.

Source: original